༄༅།།བརྟན་བཞུགས་ཀྱི་སྔོན་དུ་ཚིག་ཁ་ཤས་ཤིག་བཤད་འདོད་བྱུང༌།འབྲེལ་ཡོད་དགོན་པ་ཁག་གི་སྐུ་ཚབ་རྣམ་པ་དང་དེ་རིང་འདིར་དངོས་སུ་ཕེབས་པའི་འབྲེལ་ཡོད་རྣམ་པ།ལྷག་པར་དུ་བོད་ཕྱི་ནང་གི་དད་པ་དང་དམ་ཚིག་གཙང་མ་དང་བརྩེ་ཞེན་ཆེ་བའི་སེར་སྐྱ་ཡོངས་རྫོགས་ལ་ཐེངས་དང་པོར་ཚིག་འགའ་ཤས་ཞུ་རྒྱུར།ངས་ང་རང་གི་ལུས་སེམས་གཉིས་ལ་བདག་པོ་ཇི་བཞིན་བྱེད་མ་ཐུབ་པའི་དབང་གིས་བར་སྐབས་ཤིག་ལ་ན་ཚ་ཛ་དྲག་བྱུང་བའི་རྐྱེན་གྱིས་མི་མང་པོ་ཞིག་ལ་སེམས་མ་སྐྱིད་པ་དང་མ་བདེ་བ་ཆེན་པོ་བཟོས་སོང་བས།ངའི་ངོས་ནས་རྣམ་པ་ཚོ་ཡོངས་རྫོགས་ལ་དགོངས་དག་ཅེས་ཞུ་འདོད་བྱུང༌།